હીરો હંમેશા યૂનિફોર્મમાં જ નથી આવતા! જીહાં, ફિલ્મ ‘રેડ’ની ટેગલાઈન આ જ છે કે હીરો હંમેશા યૂનિફોર્મમાં નથી આવતા. બોલિવૂડ ફિલ્મોમાં આપણે સૌથી વધારે એક્શન હીરોઝને પોલીસ અથવા આર્મીની યૂનિફોર્મમાં દુશ્મનો સાથે લડતા જોઈએ છીએ. ખુદ અજય દેવગણ પણ ઘણી ફિલ્મોમાં પોલીસ અને આર્મી ઓફિસરના રોલમાં આ કમાલ બતાવી ચૂક્યો છે. જેમાં તેની ‘સિંધમ’ અને ‘ગંગાજળ’થી લઈને ‘જમીન’ સુધી ઘણી ફિલ્મો શામેલ છે. પરતું આ ફિલ્મ ‘રેડ’માં અજય દેવગણ એક એવા હીરોના રોલમાં છે, જે યૂનિફોર્મ વિના પોતાના પાવર બતાવે છે. તેને ઈન્કમ ટેક્સ રેડ પર બનેલી દુનિયાની પહેલી ફિલ્મ બતાવાઈ રહી છે.